Die wêreld in foto’s – 1 Desember 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Beamptes help ŉ gesin om hulle huis te ontruim ná ŉ groot storm verwoesting gesaai het in Hasan in Albanië. (Foto: Hektor Pustina, AP) Prins Carl Philip van Swede en prinses Sofia met hulle tweede seun, prins Gabriel, by die doopplegtigheid. (Foto: Jonas Ekströmer, AP) Prins Harry en sy verloofde, Meghan Markle, tydens hulle eerste amptelike en gesamentlike besoek in die openbaar. Hulle neem deel aan ŉ bewusmakingsveldtog oor MIV/vigs. (Foto: Alastair Grant, AP) Chinese veiligheidsbeamptes marsjeer verby ŉ hoop fietse buite die Indiese ambassade in Beijing. (Foto: Mark Schiefelbein, AP) ŉ Vrou vee ŉ perseel, bedek deur vulkaniese as van die aktiewe vulkaan op Berg Agung in Bali, skoon. (Foto: Firdia Lisnawati, AP)